Ulloq. 11. september 2020

I medfør af § 37 i Forretningsorden for Inatsisartut fremsætter jeg hermed følgende spørgsmål til Naalakkersuisut:

**Spørgsmål til Naalakkersuisut:**

1. **Følger Naalakkersuisut med i hvordan det står til med bygdernes brandudstyr?**
2. **Hvordan står det til med beredskabsudstyret i de mindre byer og bygder?**
3. **Modtager brandfolkene i bygderne kurser?**
4. **Hvor ofte får brandfolkene øvelser?**
5. **Kan alle kommuner magte deres ansvar for beredskabet?**

(Medlem af Inatsisartut, Jens Napâtõk, Parti Naleraq)

**Begrundelse:**

Qaanaaq har såvidt vi har erfaret det, netop fået brandudstyr og brandstation hvilket er en glædelig nyhed.

Det kan på ingen måde accepteres, at brandvæsenet i mange byer og ikke mindst i bygderne ikke lever op til de lovgivningsmæssige krav og det er for at sikre, at niveauet kommer op på et normalt stadie, at jeg stiller dette §37 spørgsmål.

Hvis kommunerne ikke er i stand til at løfte opgaven i nogle bygder og byer, bør Naalakkersuisut som kontrolinstans kunne skride ind og ikke bare tie situationen ihjel. Det er det offentliges ansvar, at brandfolkene modtager relevante kurser samtidig med, at brandfolkene som et minimum mindst 12 gange om året skal foretage brandøvelser, som skal forestås af en uddannet brandmand, der er autoriseret til at foretage kurser.

På det foreliggende grundlag kan man derfor konstatere, at de offentlige myndigheders lovmæssige ansvar for beredskabet er særdeles agterudsejlet herhjemme. Derfor må Naalakkersuisut i samarbejde med Kommunerne gøre noget aktivt for at komme ud af denne uholdbare situation.

Jeg ønsker, at mit spørgsmål besvares inden 10 på hinanden følgende arbejdsdage.